হাত উচিয়ে আকাশ পানে

চাইছে করিম চাচা,

দুপুর বুঝি পেরিয়ে গেলো?

বুঝছি নারে বাছা।

এখন বড় অসহাই লাগে

সঙ্গি সাথি কেহ নাই,

পরপারে আমি করবটা কী

এই ভেবে করি হাই! হাই!

চোখে আর তেমন দেখতে পাইনা

কাছে কিবা বহুদুর,

শরীরটাও দেই না সাড়া

আসে যদি কোনো হুর।

যে লাঠির বলে ছলেবলে কলে

ভেঙ্গেছি লোকের হাড়

আজ সেই লাঠি হয়েছে যে সাথি

দোষ দেবো বলো কার?

একদা আমার নাম ডাক ছিলো

আমিজে মহা পালোয়ান,

সময়ের শ্রোতে ভেষে ভেষে শেষে

হোয়ে গেছে সব ম্লান।

যৌবন কালে শক্তি ও বলে

হারিয়েছি কত মদ্দোকে

চাহিদা ছিলো অনেক বেশি

আটবেনা এক ফদ্দোতে।

গ্রামের যত প্রভাবশালী

বিত্তবান আর জ্ঞানী

সকলের জল করেছি ঘোলা

দিয়েছি যে দৌড়ানি।

পরের ভাল দেখলেই তথা

জ্বলেছি যে নিজ অনলে

এখন আমার হোয়েছেটা কী

বুঝতে পারিনা কেন যে?

সময় সে যে নিষ্ঠুর বড়

প্রতিশোধ বুঝি নিতে চাই

পরপারে আমি করবটা কী

এই ভেবে করি হাই! হাই!